ERW บวก 5% โบรกฯเชียร์ “ซื้อ” ชูเป้า 8.50 บ. คาดปี 62 นักท่องเที่ยวจีนโต 8%
ERW บวก 5% โบรกฯเชียร์ "ซื้อ" ชูเป้า 8.50 บ. คาดปี 62 นักท่องเที่ยวจีนโต 8% โดย ณ เวลา 15.39 น. ราคาอยู่ที่ 6.95 บาท บวก 0.30 บาท หรือ 4.51% สูงสุดที่ 7 บาท ต่ำสุดที่ 6.65 บาท ด้วยมูลค่าซื้อขาย 50.94 ล้านบาท
28 พ.ย. 2561

ผู้สื่อข่าวรายงานว่า บริษัท ดิ เอราวัณ กรุ๊ป จำกัด (มหาชน) หรือ ERW ล่าสุด ณ เวลา 15.39 น. อยู่ที่ 6.95 บาท บวก 0.30 บาท หรือ 4.51% สูงสุดที่ 7 บาท ต่ำสุดที่ 6.65 บาท ด้วยมูลค่าซื้อขาย 50.94 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ (28 พ.ย.) แนะนำ “ซื้อ” ERW ราคาเป้าหมาย 8.50 บาท/หุ้น โดยจำนวนนักท่องเที่ยวจีนปรับตัวลง 20% จากงวดเดียวกันเมื่อปีก่อน ในเดือน ต.ค. จึงปรับประมาณการลงจากการฟื้นตัวของนักท่องเที่ยวจีนที่ช้ากว่าคาด
ขณะที่ยังคงคาดว่าจำนวนนักท่องเที่ยวจีนจะกลับมาเติบโต 8% ในคาดการณ์ปี 2562 อย่างไรก็ตาม ได้มีการทำ scenario analysis ของผลกระทบจากจำนวนนักท่องเที่ยวจีนต่อ ERW
โดยคงคำแนะนำ “ซื้อ” ด้วยราคาเป้าหมายที่ลดลงเป็น 8.50 บาท อ้างอิง 27.5x FY20F P/E